title: Sklep Sveta 2011/273/SZVP z dne 9. maja 2011 o omejevalnih ukrepih proti Siriji

text:
               10.5.2011

               SL

               Uradni list Evropske unije

               L 121/11

         SKLEP SVETA 2011/273/SZVP
   z dne 9. maja 2011
   o omejevalnih ukrepih proti Siriji
   SVET EVROPSKE UNIJE JE –
   ob upoštevanju Pogodbe o Evropski uniji in zlasti člena 29 Pogodbe,
   ob upoštevanju naslednjega:

               (1)

               Evropska unija je 29. aprila 2011 izrazila globoko zaskrbljenost zaradi razmer v Siriji ter napotitve vojaških in varnostnih sil v številna sirijska mesta.

               (2)

               Unija je strogo obsodila nasilno zatiranje mirnih protestov, vključno z uporabo streliva, mirnih protestov na različnih koncih Sirije, ki je imelo za posledico smrt več protestnikov, ranjene osebe in samovoljna pridržanja, ter pozvala sirijske varnostne sile, da se vzdržijo zatiranja.

               (3)

               Glede na resnost razmer bi bilo treba uvesti omejevalne ukrepe proti Siriji in osebam, odgovornim za nasilno zatiranje civilnega prebivalstva v Siriji.

               (4)

               Za izvajanje določenih ukrepov je potrebno nadaljnje ukrepanje Unije –

         SPREJEL NASLEDNJI SKLEP:
   Člen 1
   1.   Državljanom držav članic je prepovedano Siriji prodajati, dobavljati, prenašati ali izvažati orožje in drug vojaški material vseh vrst, vključno z orožjem in strelivom, vojaškimi vozili in opremo, paravojaško opremo in rezervnimi deli za navedeno, pa tudi opremo, ki bi se lahko uporabila za notranjo represijo; prav tako je to prepovedano početi z ozemelj držav članic ali s plovili, ki plovejo pod zastavo držav članic, ali z njihovimi zrakoplovi, ne glede na to, ali so predmeti po poreklu z ozemelj držav članic ali ne.
   2.   Prepovedano je:

               (a)

               zagotavljati, neposredno ali posredno, tehnično pomoč, posredniške ali druge storitve, povezane s predmeti iz odstavka 1 ali povezane z dobavljanjem, izdelavo, vzdrževanjem in uporabo takih predmetov, vsem fizičnim ali pravnim osebam, subjektom ali organom v ali za uporabo v Siriji;

               (b)

               zagotavljati, neposredno ali posredno, financiranje ali finančno podporo v zvezi s predmeti iz odstavka 1, vključno še posebej subvencije, posojila in izvozna kreditna zavarovanja, za kakršno koli prodajo, dobavo, prenos ali izvoz takih predmetov ali za zagotavljanje povezane tehnične pomoči, posredniških ali drugih storitev vsem fizičnim ali pravnim osebam, subjektom ali organom v ali za uporabo v Siriji;

               (c)

               zavestno in namerno sodelovati pri dejavnostih, katerih namen ali učinek je izogibanje prepovedim iz točk (a) ali (b).

         Člen 2
   1.   Člen 1 se ne uporablja za:

               (a)

               oskrbo in tehnično pomoč, ki je namenjena izključno za podporo ali uporabo s strani Opazovalnih sil Združenih narodov za razrešitev (UNDOF);

               (b)

               prodajo, dobavo, prenos ali izvoz nesmrtonosne vojaške opreme ali opreme, ki bi se lahko uporabila za notranjo represijo in je namenjena izključno za humanitarno ali zaščitno uporabo ali za programe Združenih narodov (ZN) in Evropske unije za vzpostavljanje institucij ali za operacije Evropske unije in ZN za krizno upravljanje;

               (c)

               prodajo, dobavo, prenos ali izvoz nebojnih vozil, ki so bila izdelana ali opremljena z materiali za balistično zaščito in so namenjena izključno za zaščito osebja Evropske unije in njenih držav članic v Siriji;

               (d)

               zagotavljanje tehnične pomoči, posredniških storitev in drugih storitev v zvezi s takšno opremo ali takšnimi programi in operacijami;

               (e)

               zagotavljanje financiranja in finančne pomoči v zvezi s to opremo ali takšnimi programi in operacijami,

         pod pogojem, da je takšen izvoz in takšno pomoč vnaprej odobril zadevni pristojni organ.
   2.   Člen 1 se ne uporablja za zaščitna oblačila, vključno z zaščitnimi jopiči in vojaškimi čeladami, ki jih samo za osebno uporabo v Sirijo začasno izvozijo osebje ZN, osebje Evropske unije ali njenih držav članic, predstavniki medijev, humanitarni in razvojni delavci ter povezano osebje.
   Člen 3
   1.   Države članice sprejmejo potrebne ukrepe, da osebam, odgovornim za nasilno zatiranje civilnega prebivalstva v Siriji, in osebam, povezanim z njimi, ki so navedene na seznamu v Prilogi, preprečijo vstop na njihova ozemlja ali tranzit preko njihovih ozemelj.
   2.   Odstavek 1 nobene države članice ne zavezuje k temu, da lastnim državljanom odkloni vstop na svoje ozemlje.
   3.   Odstavek 1 ne vpliva na primere, v katerih posamezno državo članico zavezuje določena mednarodnopravna obveznost, in sicer:

               (a)

               kot državo gostiteljico mednarodne medvladne organizacije;

               (b)

               kot državo gostiteljico mednarodne konference, ki jo skličejo ZN ali pa je pod njihovim okriljem;

               (c)

               v skladu z večstranskim sporazumom o dodeljenih privilegijih in imunitetah, ali

               (d)

               v skladu z Lateransko pogodbo, ki sta jo leta 1929 sklenila Sveti sedež (Vatikanska mestna država) in Italija.

         4.   Odstavek 3 se uporablja tudi v primerih, ko je država članica država gostiteljica Organizacije za varnost in sodelovanje v Evropi (OVSE).
   5.   Svet je ustrezno obveščen o vseh primerih, ko posamezna država članica odobri izjemo v skladu z odstavkoma 3 ali 4.
   6.   Države članice lahko odobrijo izjeme od ukrepov, uvedenih na podlagi odstavka 1, kadar je potovanje utemeljeno z nujnimi humanitarnimi potrebami ali udeležbo na medvladnih srečanjih, vključno s tistimi, ki jih podpira Unija ali jih gosti država članica, ki predseduje OVSE, na katerih poteka politični dialog, ki neposredno spodbuja demokracijo, človekove pravice in pravno državo v Siriji.
   7.   Država članica, ki želi dovoliti izjeme iz odstavka 6, o tem pisno uradno obvesti Svet. Izjema se šteje za odobreno, razen če eden ali več članov Sveta pošlje pisni ugovor v dveh delovnih dneh po prejemu uradnega obvestila o predlagani izjemi. Če eden ali več članov Sveta ugovarja, lahko Svet s kvalificirano večino odloči, da se predlagana izjema odobri.
   8.   Kadar posamezna država članica na podlagi odstavkov 3, 4, 6 in 7 osebam s seznama v Prilogi dovoli vstop na svoje ozemlje ali tranzit preko njega, se dovoljenje omeji na namen, za katerega je bilo dano, ter na osebe, na katere se nanaša.
   Člen 4
   1.   Zamrznejo se vsa sredstva in gospodarski viri, ki pripadajo, so v njihovi lasti, z njimi razpolagajo ali so pod nadzorom oseb, odgovornih za nasilno zatiranje civilnega prebivalstva v Siriji, ter z njimi povezanih fizičnih ali pravnih oseb in subjektov s seznama v Prilogi.
   2.   Fizičnim ali pravnim osebam ali subjektom s seznama v Prilogi ne smejo biti neposredno ali posredno dana na razpolago ali v njihovo korist nikakršna sredstva ali gospodarski viri.
   3.   Pristojni organ države članice lahko pod pogoji, za katere meni, da so primerni, dovoli sprostitev določenih zamrznjenih sredstev ali gospodarskih virov ali razpolaganje z določenimi sredstvi ali gospodarskimi viri, potem ko je ugotovil, da so zadevna sredstva ali gospodarski viri:

               (a)

               nujni za osnovne potrebe oseb, navedenih v Prilogi, in njihovih vzdrževanih družinskih članov, vključno s plačili za živila, najemnine ali hipoteke, zdravila in zdravljenje, davke, zavarovalne premije in pristojbine za storitve javnih gospodarskih služb;

               (b)

               namenjeni izključno za plačilo razumnih honorarjev in nadomestil za nastale stroške povezane z zagotavljanjem pravnih storitev;

               (c)

               namenjeni izključno za plačilo pristojbin ali stroškov storitev za redno ohranjanje ali vzdrževanje zamrznjenih sredstev ali gospodarskih virov, ali

               (d)

               nujni za kritje izrednih izdatkov, pod pogojem, da je pristojni organ o razlogih, na podlagi katerih meni, da bi bilo treba izdati posebno dovoljenje, uradno obvestil pristojni organ drugih držav članic in Komisijo vsaj dva tedna pred izdajo dovoljenja.

         Država članica obvesti druge države članice in Komisijo o vseh dovoljenjih, izdanih na podlagi tega odstavka.
   4.   Z odstopanjem od odstavka 1 lahko pristojni organi države članice dovolijo sprostitev določenih zamrznjenih sredstev ali gospodarskih virov, če so izpolnjeni naslednji pogoji:

               (a)

               sredstva ali gospodarski viri so predmet sodnega, upravnega ali arbitražnega zasega, izvedenega pred datumom uvrstitve fizične ali pravne osebe ali subjekta iz člena 4(1) na seznam iz Priloge, ali sodbe sodišča ali upravne sodbe ali arbitražne sodbe, izdane pred tem datumom;

               (b)

               sredstva ali gospodarski viri se bodo uporabljali izključno za poravnavo terjatev, ki so zavarovane s takšnim zasegom ali priznane kot veljavne v takšni sodbi, v mejah, določenih z veljavno zakonodajo in predpisi, ki urejajo pravice oseb s takimi terjatvami;

               (c)

               zaseg ali sodba ni v korist fizičnim ali pravnim osebam ali subjektom, navedenim v Prilogi, in

               (d)

               priznanje zasega ali sodbe ni v nasprotju z javnim redom zadevne države članice.

         Država članica obvesti druge države članice in Komisijo o vseh dovoljenjih, izdanih na podlagi tega odstavka.
   5.   Odstavek 1 ne preprečuje imenovani osebi ali subjektu, da plača zapadlo plačilo po pogodbi, ki je bila sklenjena pred uvrstitvijo te osebe ali subjekta na seznam, pod pogojem, da je zadevna država članica ugotovila, da oseba ali subjekt iz odstavka 1 plačila ne prejme neposredno ali posredno.
   6.   Odstavek 2 se ne uporablja za prilive na zamrznjene račune, kot so:

               (a)

               obresti ali drugi dohodki na teh računih ali

               (b)

               zapadla plačila po pogodbah, sporazumih ali obveznostih, ki so bile sklenjene ali so nastale pred datumom, ko je za te račune začel veljati ta sklep,

         pod pogojem, da se za takšne obresti, druge dohodke in plačila še naprej uporablja odstavek 1.
   Člen 5
   1.   Svet na predlog države članice ali visokega predstavnika Unije za zunanje zadeve in varnostno politiko sestavi in spremeni seznam iz Priloge.
   2.   Svet o svojem sklepu, vključno z razlogi za uvrstitev na seznam obvesti zadevno osebo ali subjekt, bodisi neposredno, če je naslov znan, bodisi z objavo obvestila, s čimer navedeni osebi ali subjektu da možnost, da predloži pripombe.
   3.   Če so predložene pripombe ali novi tehtni dokazi, Svet ponovno pregleda svoj sklep in o tem ustrezno obvesti zadevno osebo ali subjekt.
   Člen 6
   1.   V Prilogi so navedeni razlogi za uvrstitev zadevnih oseb in subjektov na seznam.
   2.   Priloga vključuje tudi informacije, potrebne za ugotavljanje istovetnosti zadevnih oseb ali subjektov, če so te informacije na voljo. Pri osebah lahko ti podatki vključujejo imena, vključno z vzdevki, datum in kraj rojstva, državljanstvo, številko potnega lista in osebne izkaznice, spol, naslov, če je znan, ter funkcijo ali poklic. Pri subjektih lahko te informacije vključujejo imena, kraj in datum registracije, matično številko in sedež podjetja.
   Člen 7
   Da bi bili ukrepi iz tega sklepa čim bolj učinkoviti, Unija spodbuja tretje države k sprejetju omejevalnih ukrepov, podobnih ukrepom iz tega sklepa.
   Člen 8
   Ta sklep se uporablja v obdobju 12 mesecev. Redno se pregleduje. Sklep se podaljša ali po potrebi spremeni, če Svet meni, da njegovi cilji niso bili doseženi.
   Člen 9
   Ta sklep začne veljati na dan sprejetja.

      V Bruslju, 9. maja 2011

            Za Svet

            Predsednik

         MARTONYI J.

      PRILOGA

         Seznam oseb in subjektov iz členov 3 in 4

         Osebe

                  Ime

                  Podatki za ugotavljanje identitete

                  Razlogi

                  Datum uvrstitve na seznam

                  1.

                  Maher Al-Assad

                  rojen 8.12.1967; št. diplomatskega potnega lista: 4138

                  poveljnik 4. divizije armade, član centralnega poveljstva stranke Baas, pomemben član republikanske garde (fr: Garde républicaine); glavni vodja nasilja nad protestniki

                  09.05.2011

                  2.

                  Ali Mamlouk

                  rojen 19.2.1946 v Damasku; št. diplomatskega potnega lista: 983

                  načelnik splošne obveščevalne službe; načelnik sirske obveščevalne službe od leta 2005; vpleten v nasilje nad protestniki

                  09.05.2011

                  3.

                  Mohammad Ibrahim Al-Chaar

                  minister vlade za notranje zadeve; vpleten v nasilje nad protestniki

                  09.05.2011

                  4.

                  Atef Najib

                  nekdanji načelnik za politično varnost v Deri; vpleten v nasilje nad protestniki

                  09.05.2011

                  5.

                  Hafez Makhlouf

                  rojen 2.4.1971 v Damasku; št. diplomatskega potnega lista: 2246

                  polkovnik, ki poveljuje enoti v splošni obveščevalni službi (General Intelligence Directorate Damascus Branch); blizu Maherju Al-Assadu; vpleten v nasilje nad protestniki

                  09.05.2011

                  6.

                  Mohammed Dib Zeitoun

                  vodja politične varnosti; vpleten v nasilje nad protestniki

                  09.05.2011

                  7.

                  Amjad Al-Abbas

                  vodja politične varnosti v Banyasu, vpleten v nasilje nad protestniki v Baidi

                  09.05.2011

                  8.

                  Rami Makhlouf

                  rojen 10.7.1969 v Damasku; št. potnega lista: 454224

                  sirski poslovnež; povezan z Maherjem Al-Assadom; financira režim in tako omogoča nasilje nad protestniki

                  09.05.2011

                  9.

                  Abd Al-Fatah Qudsiyah

                  načelnik sirske vojaške obveščevalne službe in kot tak vpleten v represijo nad civilnim prebivalstvom

                  09.05.2011

                  10.

                  Jamil Hassan

                  načelnik obveščevalne službe sirskih letalskih sil in kot tak vpleten v represijo nad civilnim prebivalstvom

                  09.05.2011

                  11.

                  Rustum Ghazali

                  načelnik enote za podeželje na območju Damaska v sirski vojaški obveščevalni službi in kot tak vpleten v represijo nad civilnim prebivalstvom

                  09.05.2011

                  12.

                  Fawwaz Al-Assad

                  vpleten v represijo nad civilnim prebivalstvom kot član milice shabiha

                  09.05.2011

                  13.

                  Mundir Al-Assad

                  vpleten v represijo nad civilnim prebivalstvom kot član milice shabiha

                  09.05.2011


title: 2012/258/EU: Sklep Evropske centralne banke z dne 26. aprila 2012 o spremembi Sklepa ECB/2010/22 o postopku akreditiranja izdelovalcev eurobankovcev na področju kakovosti (ECB/2012/7)

text:
               15.5.2012

               SL

               Uradni list Evropske unije

               L 126/13

         SKLEP EVROPSKE CENTRALNE BANKE
   z dne 26. aprila 2012
   o spremembi Sklepa ECB/2010/22 o postopku akreditiranja izdelovalcev eurobankovcev na področju kakovosti
   (ECB/2012/7)
   (2012/258/EU)
   SVET EVROPSKE CENTRALNE BANKE JE –
   ob upoštevanju Pogodbe o delovanju Evropske unije in zlasti člena 128(1) Pogodbe,
   ob upoštevanju Statuta Evropskega sistema centralnih bank in Evropske centralne banke ter zlasti člena 16 Statuta,
   ob upoštevanju Sklepa ECB/2010/22 z dne 25. novembra 2010 o postopku akreditiranja izdelovalcev eurobankovcev na področju kakovosti (1) ter zlasti člena 2(4) in členov 7 in 10 Sklepa,
   ob upoštevanju naslednjega:

               (1)

               Izvršilni odbor je pristojen za odločanje o akreditacijah po členu 2(4) Sklepa ECB/2010/22 na podlagi pooblastila, ki ga je nanj prenesel Svet ECB v skladu z drugim odstavkom člena 12.1 Statuta Evropskega sistema centralnih bank in Evropske centralne banke.

               (2)

               Postopek za podelitev, obnovitev in podaljšanje akreditacije na področju kakovosti, določen v Sklepu ECB/2010/22, bi bilo treba spremeniti, da bo mogoče prošnje za akreditacijo na področju kakovosti hitreje obravnavati in s tem zagotoviti, da se akreditacija pravočasno podeli, obnovi ali podaljša, ter da se zmanjša administrativno breme Izvršilnega odbora Evropske centralne banke (ECB).

               (3)

               V ta namen bi bilo treba Izvršilnemu odboru omogočiti, da prenese pristojnost za sprejemanje odločitev o rutinskih akreditacijah na enega ali več svojih članov. Ne bo pa mogoče prenesti pristojnosti za odobritev izjem, zavrnitev prošenj za akreditacijo in začasni odvzem ali preklic akreditacij.

               (4)

               Sklep ECB/2010/22 bi bilo zato treba ustrezno spremeniti –

         SPREJEL NASLEDNJI SKLEP:
   Člen 1
   Sprememba
   Člen 2(4) Sklepa ECB/2010/22 se nadomesti z naslednjim:

      „4.   Izvršilni odbor je pristojen za sprejemanje vseh odločitev v zvezi z izdelovalčevo akreditacijo na področju kakovosti ob upoštevanju stališč Odbora za bankovce in mora o njih obvestiti Svet ECB. Izvršilni odbor lahko odloči, da pooblastilo za odobritev, obnovitev ali podaljšanje takšne akreditacije iz člena 3(4), člena 4(3) ter členov 7 in 10 prenese na enega ali več svojih članov.“

   Člen 2
   Začetek veljavnosti
   Ta sklep začne veljati naslednji dan po objavi v Uradnem listu Evropske unije.

      V Frankfurtu na Majni, 26. aprila 2012

            Predsednik ECB

         Mario DRAGHI

      (1)  UL L 330, 15.12.2010, str. 14.


title: 2011/387/EU: Sklep Sveta z dne 28. junija 2011 o začetku avtomatizirane izmenjave podatkov iz registrov vozil v Sloveniji

text:
               1.7.2011

               SL

               Uradni list Evropske unije

               L 173/9

         SKLEP SVETA
   z dne 28. junija 2011
   o začetku avtomatizirane izmenjave podatkov iz registrov vozil v Sloveniji
   (2011/387/EU)
   SVET EVROPSKE UNIJE JE –
   ob upoštevanju Sklepa Sveta 2008/615/PNZ z dne 23. junija 2008 o poglobitvi čezmejnega sodelovanja, zlasti na področju boja proti terorizmu in čezmejnemu kriminalu (1), zlasti člena 25 Sklepa,
   ob upoštevanju Sklepa Sveta 2008/616/PNZ z dne 23. junija 2008 o izvajanju Sklepa 2008/615/PNZ o poglobitvi čezmejnega sodelovanja, zlasti na področju boja proti terorizmu in čezmejnemu kriminalu (2), zlasti člena 20 in poglavja 4 Priloge k Sklepu,
   ob upoštevanju naslednjega:

               (1)

               V skladu s Protokolom o prehodni ureditvi, priloženim k Pogodbi o Evropski uniji, Pogodbi o delovanju Evropske unije in Pogodbi o ustanovitvi Evropske skupnosti za atomsko energijo, akti institucij, organov, uradov in agencij Unije, sprejeti pred začetkom veljavnosti Lizbonske pogodbe, ohranijo pravne učinke, dokler niso razveljavljeni, razglašeni za nične ali spremenjeni zaradi izvajanja Pogodb.

               (2)

               Skladno s tem se uporablja člen 25 Sklepa 2008/615/PNZ, Svet pa mora s soglasno odločitvijo ugotoviti, ali so države članice začele izvajati določbe poglavja 6 navedenega sklepa.

               (3)

               Člen 20 Sklepa 2008/616/PNZ določa, da je treba sklepe iz člena 25(2) Sklepa 2008/615/PNZ sprejeti na podlagi poročila o oceni, ki je oprto na vprašalnik. Kar zadeva avtomatizirano izmenjavo podatkov v skladu s poglavjem 2 Sklepa 2008/615/PNZ, se poročilo o oceni pripravi na podlagi ocenjevalnega obiska in preskusa.

               (4)

               V skladu s točko 1.1 poglavja 4 Priloge k Sklepu 2008/616/PNZ vprašalnik, ki ga je pripravila pristojna delovna skupina Sveta, zadeva vsako avtomatizirano izmenjavo podatkov in ga mora država članica izpolniti takoj, ko meni, da v ustrezni kategoriji podatkov izpolnjuje predpogoje za delitev podatkov.

               (5)

               Slovenija je izpolnila vprašalnik o varstvu podatkov in vprašalnik o podatkih iz registrov vozil.

               (6)

               Slovenija je opravila uspešen preskus z Nizozemsko z namenom ocenitve rezultatov iz vprašalnika o podatkih iz registrov vozil.

               (7)

               V Sloveniji je bil opravljen ocenjevalni obisk, o katerem je belgijsko/nizozemska ocenjevalna skupina pripravila poročilo in ga posredovala pristojni delovni skupini Sveta z namenom ocenitve vprašalnika o podatkih iz registrov vozil.

               (8)

               Splošno poročilo o oceni, v katerem so povzeti rezultati iz vprašalnika, ocenjevalnega obiska in preskusa v zvezi s podatki iz registrov vozil, je bilo predloženo Svetu –

         SPREJEL NASLEDNJI SKLEP:
   Člen 1
   Slovenija je za namene avtomatiziranega iskanja podatkov iz registrov vozil v celoti začela izvajati splošne določbe o varstvu podatkov iz poglavja 6 Sklepa 2008/615/PNZ in je upravičena prejemati in pošiljati osebne podatke v skladu s členom 12 navedenega sklepa, in sicer od datuma začetka veljavnosti tega sklepa.
   Člen 2
   Ta sklep začne veljati na dan sprejetja.

      V Luxembourgu, 28. junija 2011

            Za Svet

            Predsednik

         FAZEKAS S.

      (1)  UL L 210, 6.8.2008, str. 1.

      (2)  UL L 210, 6.8.2008, str. 12.


title: 2009/208/ES: Sklep Evropskega parlamenta z dne 22. aprila 2008 o zaključku poslovnih knjig Evropskega centra za spremljanje drog in zasvojenosti z drogami za proračunsko leto 2006

text:
               31.3.2009

               SL

               Uradni list Evropske unije

               L 88/141

      SKLEP EVROPSKEGA PARLAMENTA

   z dne 22. aprila 2008
   o zaključku poslovnih knjig Evropskega centra za spremljanje drog in zasvojenosti z drogami za proračunsko leto 2006
   (2009/208/ES)
   EVROPSKI PARLAMENT,
   ob upoštevanju zaključnega letnega računa Evropskega centra za spremljanje drog in zasvojenosti z drogami za proračunsko leto 2006 (1),
   ob upoštevanju poročila Računskega sodišča o zaključnem letnem računu Evropskega centra za spremljanje drog in zasvojenosti z drogami za proračunsko leto 2006 z odgovori Centra (2),
   ob upoštevanju priporočila Sveta z dne 12. februarja 2008 (5843/2008 – C6-0084/2008),
   ob upoštevanju Pogodbe ES ter zlasti člena 276 Pogodbe,
   ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (3), ter zlasti člena 185 Uredbe,
   ob upoštevanju Uredbe (ES) št. 1920/2006 Evropskega Parlamenta in Sveta z dne 12. decembra 2006 o Evropskem centru za spremljanje drog in zasvojenosti z drogami (4) ter zlasti člena 15 Uredbe,
   ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 (5) ter zlasti člena 94 Uredbe,
   ob upoštevanju člena 71 in Priloge V svojega Poslovnika,
   ob upoštevanju poročila Odbora za proračunski nadzor in mnenja Odbora za državljanske svoboščine, pravosodje in notranje zadeve (A6-0116/2008),

               1.

               ugotavlja, da je zaključni letni račun Evropskega centra za spremljanje drog in zasvojenosti z drogami taki, kot v prilogi k poročilu Računskega sodišča;

               2.

               odobri zaključek poslovnih knjig Evropskega centra za spremljanje drog in zasvojenosti z drogami za proračunsko leto 2006;

               3.

               naroči svojemu predsedniku, naj ta sklep posreduje direktorju Evropskega centra za spremljanje drog in zasvojenosti z drogami, Svetu, Komisiji in Računskemu sodišču ter poskrbi za objavo v Uradnem listu Evropske unije (serija L).

            Predsednik

         Hans-Gert PÖTTERING

            Generalni sekretar

         Harald RØMER

      (1)  UL C 261, 31.10.2007, str. 67.

      (2)  UL C 309, 19.12.2007, str. 128.

      (3)  UL L 248, 16.9.2002, str. 1.

      (4)  UL L 376, 27.12.2006, str. 1.

      (5)  UL L 357, 31.12.2002, str. 72.


title: 2011/585/EU: Sklep Evropskega parlamenta z dne 10. maja 2011 o zaključku poslovnih knjig Evropske agencije za zdravila za proračunsko leto 2009

text:
               27.9.2011

               SL

               Uradni list Evropske unije

               L 250/180

         SKLEP EVROPSKEGA PARLAMENTA
   z dne 10. maja 2011
   o zaključku poslovnih knjig Evropske agencije za zdravila za proračunsko leto 2009
   (2011/585/EU)
   EVROPSKI PARLAMENT,

               —

               ob upoštevanju končnih letnih računovodskih izkazov Evropske agencije za zdravila za proračunsko leto 2009,

               —

               ob upoštevanju poročila Računskega sodišča o letnih računovodskih izkazih Evropske agencije za zdravila za proračunsko leto 2009, skupaj z odgovori Agencije (1),

               —

               ob upoštevanju priporočila Sveta z dne 15. februarja 2011 (05892/2011 – C7-0052/2011),

               —

               ob upoštevanju člena 276 Pogodbe ES in člena 319 Pogodbe o delovanju Evropske unije,

               —

               ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (2), zlasti njenega člena 185,

               —

               ob upoštevanju Uredbe (ES) št. 726/2004 Evropskega parlamenta in Sveta (3) o ustanovitvi Evropske agencije za zdravila, zlasti člena 68 te uredbe,

               —

               ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 o finančni uredbi za splošni proračun Evropskih skupnosti (4), zlasti člena 94,

               —

               ob upoštevanju člena 77 in Priloge VI poslovnika,

               —

               ob upoštevanju poročila Odbora za proračunski nadzor in mnenja Odbora za okolje, javno zdravje in varnost hrane (A7-0153/2011),

               1.

               odloži zaključek poslovnih knjig Evropske agencije za zdravila za proračunsko leto 2009;

               2.

               naroča svojemu predsedniku, naj ta sklep posreduje izvršnemu direktorju Evropske agencije za zdravila, Svetu, Komisiji in Računskemu sodišču ter poskrbi za objavo v Uradnem listu Evropske unije (serija L).

            Predsednik

         Jerzy BUZEK

            Generalni sekretar

         Klaus WELLE

      (1)  UL C 338, 14.12.2010, str. 28.

      (2)  UL L 248, 16.9.2002, str. 1.

      (3)  UL L 136, 30.4.2004, str. 1.

      (4)  UL L 357, 31.12.2002, str. 72.


title: 2013/152/EU: Sklep Sveta z dne 21. marca 2013 o začetku avtomatizirane izmenjave podatkov o DNK na Malti

text:
               26.3.2013

               SL

               Uradni list Evropske unije

               L 86/20

         SKLEP SVETA
   z dne 21. marca 2013
   o začetku avtomatizirane izmenjave podatkov o DNK na Malti
   (2013/152/EU)
   SVET EVROPSKE UNIJE JE –
   ob upoštevanju Sklepa Sveta 2008/615/PNZ z dne 23. junija 2008 o poglobitvi čezmejnega sodelovanja, zlasti na področju boja proti terorizmu in čezmejnemu kriminalu (1), ter zlasti člena 2(3) in člena 25 Sklepa,
   ob upoštevanju Sklepa Sveta 2008/616/PNZ z dne 23. junija 2008 o izvajanju Sklepa 2008/615/PNZ (2) ter zlasti člena 20 Sklepa in poglavja 4 Priloge k Sklepu,
   ob upoštevanju naslednjega:

               (1)

               V skladu s Protokolom o prehodni ureditvi, priloženim Pogodbi o Evropski uniji, Pogodbi o delovanju Evropske unije in Pogodbi o ustanovitvi Evropske skupnosti za atomsko energijo, akti institucij, organov, uradov in agencij Unije, sprejeti pred začetkom veljavnosti Lizbonske pogodbe, ohranijo pravni učinek, dokler niso razveljavljeni, razglašeni za nične ali spremenjeni zaradi izvajanja Pogodb.

               (2)

               Skladno s tem se uporablja člen 25 Sklepa 2008/615/PNZ, Svet pa mora soglasno odločiti, ali države članice izvajajo določbe poglavja 6 navedenega sklepa.

               (3)

               Člen 20 Sklepa 2008/616/PNZ določa, da se sklepi iz člena 25(2) Sklepa 2008/615/PNZ sprejemajo na podlagi poročila o oceni, ki temelji na vprašalniku. Kar zadeva avtomatizirano izmenjavo podatkov v skladu s poglavjem 2 Sklepa 2008/615/PNZ, se poročilo o oceni pripravi na podlagi ocenjevalnega obiska in preskusa.

               (4)

               Malta je v skladu s členom 36(2) Sklepa 2008/615/PNZ obvestila generalni sekretariat Sveta o nacionalnih zbirkah podatkov o preiskavah DNK, za katere se uporabljajo členi 2 do 6 navedenega sklepa, ter o pogojih za avtomatizirano iskanje iz člena 3(1) navedenega sklepa.

               (5)

               V skladu s točko 1.1 poglavja 4 Priloge k Sklepu 2008/616/PNZ se vprašalnik, ki ga je pripravila ustrezna delovna skupina Sveta, nanaša na vsako avtomatizirano izmenjavo podatkov in ga država članica izpolni takoj, ko meni, da izpolnjuje predpogoje za delitev podatkov v ustrezni kategoriji podatkov.

               (6)

               Malta je izpolnila vprašalnik o varstvu podatkov in vprašalnik o izmenjavi podatkov o DNK.

               (7)

               Malta je opravila uspešen preskus z Avstrijo.

               (8)

               Na Malti je bil opravljen ocenjevalni obisk, o katerem je avstrijska ocenjevalna skupina pripravila poročilo in ga poslala ustrezni delovni skupini Sveta.

               (9)

               Celovito poročilo o oceni, v katerem so povzeti rezultati vprašalnika, ocenjevalnega obiska in preskusa izmenjave podatkov o DNK, je bilo predloženo Svetu –

         SPREJEL NASLEDNJI SKLEP:
   Člen 1
   Malta za namene avtomatiziranega iskanja in primerjave podatkov o DNK v celoti izvaja splošne določbe o varstvu podatkov iz poglavja 6 Sklepa 2008/615/PNZ ter je upravičena prejemati in pošiljati osebne podatke v skladu s členoma 3 in 4 navedenega sklepa, in sicer od datuma začetka veljavnosti tega sklepa.
   Člen 2
   Ta sklep začne veljati na dan sprejetja.

      V Bruslju, 21. marca 2013

            Za Svet

            Predsednik

         P. HOGAN

      (1)  UL L 210, 6.8.2008, str. 1.

      (2)  UL L 210, 6.8.2008, str. 12.


title: 2007/142/ES: Sklep Komisije z dne 28. februarja 2007 o vzpostavitvi veterinarske skupine Skupnosti za izredne dogodke, ki bi Komisiji pomagala pri podpiranju držav članic in tretjih držav pri veterinarskih zadevah, povezanih z nekaterimi boleznimi živali

text:
               1.3.2007

               SL

               Uradni list Evropske unije

               L 62/27

      SKLEP KOMISIJE

   z dne 28. februarja 2007
   o vzpostavitvi veterinarske skupine Skupnosti za izredne dogodke, ki bi Komisiji pomagala pri podpiranju držav članic in tretjih držav pri veterinarskih zadevah, povezanih z nekaterimi boleznimi živali
   (2007/142/ES)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju naslednjega:

               (1)

               V primeru izbruhov nekaterih bolezni živali ali suma izbruha se od Komisije zahteva, da državam članicam in tretjim državam zagotovi pomoč z visoko usposobljenimi veterinarsko epidemiološkimi izvedenskimi mnenji. Vprašanje dostopnosti izvedenskih mnenj s področja veterine je bilo obravnavano v okviru Sveta za kmetijstvo in ribištvo.

               (2)

               Da bi Komisija lahko izpolnjevala svoje naloge, potrebuje hiter dostop do dobrega tehničnega izvedenskega mnenja na področju veterine, predvsem v primerih velikih izbruhov navedenih bolezni živali.

               (3)

               Specializirana skupina strokovnjakov, kot je veterinarska skupina Skupnosti za izredne dogodke, katere člani so na voljo Komisiji na njeno zahtevo, učinkoviteje zagotavlja izvedenska mnenja in podporo. Tako skupino je treba ustanoviti in opredeliti njeno vlogo in naloge.

               (4)

               Da bi bila veterinarska skupina Skupnosti za izredne dogodke sposobna zagotavljati Komisiji zahtevano veterinarsko tehnično pomoč, so lahko njeni člani napoteni v države članice ali zadevne tretje države. V navedenem primeru morajo člani delovati v sodelovanju s pristojnimi organi zadevne države članice ali tretje države.

               (5)

               Veterinarska skupina Skupnosti za izredne dogodke mora, kadar je primerno, delovati v tesnem sodelovanju z drugimi mednarodnimi izvedenskimi skupinami, kot so Evropski center za preprečevanje in obvladovanje bolezni (ECDC), Svetovna organizacija za zdravstveno varstvo živali (OIE), Organizacija za prehrano in kmetijstvo (FAO) in Svetovna zdravstvena organizacija (WHO), da bi zagotovila najučinkovitejši način uporabe razpoložljivih izvedenskih mnenj –

         SKLENILA:
   Člen 1
   1.   Vzpostavi se veterinarska skupina Skupnosti za izredne dogodke, sestavljena iz strokovnjakov („skupina“), za veterinarsko tehnično pomoč pri nadzornih ukrepih v zvezi z boleznimi, ki jih je treba prijaviti in so naštete v Prilogi I k Direktivi Sveta 82/894/EGS (1) („bolezni“).
   2.   Za člane skupine so imenovani strokovnjaki s področij veterinarske epidemiologije, virologije, prosto živečih živali, programov upravljanja izkoreninjenja, laboratorijske diagnostike, organizacije veterinarskih služb in regulativnega okvira, sporočanja tveganja, upravljanja in katerega koli drugega ustreznega področja za nadzor bolezni živali.
   Člen 2
   1.   Skupina pomaga Komisiji pri tehničnih veterinarskih zadevah v zvezi z nadzornimi ukrepi bolezni živali, ki jih je treba uporabiti v primeru izbruhov bolezni ali suma bolezni.
   Taka pomoč vsebuje zlasti:

               (a)

               znanstveno, tehnično in upravljalno pomoč na kraju samem glede nadzorovanja, spremljanja, nadzora in izkoreninjenja bolezni v tesnem sodelovanju s pristojnimi organi države članice ali zadevne tretje države pri izbruhih bolezni ali sumu bolezni;

               (b)

               specifični znanstveni nasvet o ustrezni diagnostičnih metodah in epidemioloških preiskavah v sodelovanju z zadevnim referenčnim laboratorijem Skupnosti, navedenim v Prilogi VII k Uredbi (ES) št. 882/2004 Evropskega parlamenta in Sveta (2) in, kadar je primerno, z drugimi referenčnimi laboratoriji;

               (c)

               specifično pomoč, da se zagotovi sodelovanje med veterinarskimi službami držav članic in tretjih držav in z zadevnim referenčnim laboratorijem Skupnosti, navedenim v Prilogi VII k Uredbi (ES) št. 882/2004 in, kadar je primerno, z drugimi referenčnimi laboratoriji.

         2.   Komisija lahko na svoji spletni strani objavi povzetek poročila dejavnosti skupine ter kateri koli sklep ali delovni dokument iz dejavnosti skupine.
   Člen 3
   1.   Države članice vsako leto najpozneje 1. junija, in prvič najpozneje 30 dni po datumu objave tega sklepa v Uradnem listu Evropske unije, Komisiji predložijo seznam strokovnjakov, ki jih predlagajo za člane skupine za naslednje koledarsko leto.
   Ob tem države članice za vsakega predlaganega strokovnjaka priskrbijo vse ustrezne informacije o poklicnem profilu in področju strokovnega znanja in izkušenj.
   2.   Člane skupine izmed strokovnjakov, ki jih predlagajo države članice, imenuje Komisija.
   Komisija vsako leto najpozneje 1. novembra obvesti države članice v okviru Stalnega odbora za prehranjevalno verigo in zdravje živali o posodobljenem seznamu članov skupine.
   Komisija navedeni posodobljen seznam objavi na svoji spletni strani.
   Imena članov so zbrana, obdelana in objavljena v skladu z Uredbo (ES) št. 45/2001 Evropskega parlamenta in Sveta (3).
   Člani, ki ne morejo več učinkovito prispevati k dejavnostim skupine, odstopijo ali ne spoštujejo pravil iz člena 4 tega sklepa ali člena 287 Pogodbe o ustanovitvi Evropske skupnosti, so lahko zamenjani.
   Člen 4
   Skupina deluje v skladu s poslovnikom, ki ga službe Komisije določijo na podlagi standardnega poslovnika za skupine strokovnjakov.
   Navedeni poslovnik se objavi na spletni strani Komisije.
   Člen 5
   Člani skupine:

               (a)

               so na zahtevo Komisije na voljo kadar koli v kratkem času;

               (b)

               ne širijo informacij, pridobljenih kot rezultat dela skupine, če so obveščeni, da so take informacije zaupne.

         Člen 6
   Člani skupine so upravičeni do nadomestila za njihovo sodelovanje pri dejavnostih skupine na kraju samem ter izvajanje funkcij, kot so vodja skupine ali poročevalec o vprašanjih, povezanih s posebnimi nalogami, kot je določeno v prilogi k temu sklepu.
   Komisija povrne potne stroške in dnevnice v skladu s pravili za povračilo potnih stroškov, dnevnic in drugih stroškov za zunanje strokovnjake „Oddelka strokovnjakov“ Urada za vodenje in plačevanje posameznih pravic Evropske komisije.

      V Bruslju, 28. februarja 2007

            Za Komisijo

         Markos KYPRIANOU

            Član Komisije

      (1)  UL L 378, 31.12.1982, str. 58.

      (2)  UL L 165, 30.4.2004, str. 1.

      (3)  UL L 8, 12.1.2001, str. 1.

      PRILOGA
      NADOMESTILA
      Člani skupine so upravičeni do nadomestil, povezanih s sodelovanjem v dejavnostih skupine, kot sledi:

                  Za sodelovanje pri dejavnostih skupine na kraju samem:

                              —

                              300 EUR za vsako celodnevno udeležbo ali 150 EUR za udeležbo na dopoldan ali popoldan ali za udeležbo na zunanjem sestanku v zvezi z delom skupine.

                  Za delo vodje skupine ali poročevalca o vprašanju, ki zahteva najmanj celodnevno delo in s predhodnim pisnim soglasjem Komisije:

                              —

                              300 EUR.


title: Sklep Evropske centralne banke (EU) 2015/716 z dne 12. februarja 2015 o spremembah Sklepa ECB/2004/2 o sprejetju Poslovnika Evropske centralne banke (ECB/2015/8)

text:
               5.5.2015

               SL

               Uradni list Evropske unije

               L 114/11

         SKLEP EVROPSKE CENTRALNE BANKE (EU) 2015/716
   z dne 12. februarja 2015
   o spremembah Sklepa ECB/2004/2 o sprejetju Poslovnika Evropske centralne banke (ECB/2015/8)
   SVET EVROPSKE CENTRALNE BANKE JE –
   ob upoštevanju Statuta Evropskega sistema centralnih bank in Evropske centralne banke (v nadaljnjem besedilu: Statut ESCB) in zlasti člena 12.3 Statuta ESCB,
   ob upoštevanju naslednjega:

               (1)

               Da bi zadovoljili specifičnim potrebam postopka z neugovarjanjem po členu 26(8) Uredbe Sveta (EU) št. 1024/2013 (1), je primerno prilagoditi pravila, ki urejajo sprejemanje odločitev Sveta ECB po pisnem postopku, kot je podrobneje opredeljeno v členih 13g, 13h in 13i Poslovnika Evropske centralne banke.

               (2)

               Pri pisnem postopku je na področju uporabe členov 13g do 13i Poslovnika Evropske centralne banke in ob upoštevanju posebnih rokov, ki so v njih opredeljeni, primerno določiti, da ima vsak član Sveta ECB največ pet delovnih dni za preučitev, da bi se članom Sveta ECB v skladu s členom 26(8) Uredbe (EU) št. 1024/2013 omogočilo, da v roku, ki ne presega deset delovnih dni, dosežejo soglasje o vsakem možnem ugovoru, vključno s pisnim pojasnilom, k osnutku odločitve.

               (3)

               Člen 10.2 Statuta ESCB zahteva, da člani Sveta ECB uresničujejo pravico do glasovanja osebno. To je pomemben element neodvisnosti članov Sveta ECB, ki so člani po uradni dolžnosti in jih nihče drug ne more nadomestiti pri glasovanju, razen v primeru, da član daljši čas ne more biti navzoč na sejah v smislu člena 10.2 Statuta ESCB. Glas ali vsebinska pripomba, ki jo poda član Sveta ECB in se kasneje elektronsko posreduje kot del odločanja Sveta ECB v pisnem postopku, ne potrebuje fizičnega podpisa tega člana Sveta ECB. To je v skladu z zahtevami iz člena 10.2 Statuta ESCB.

               (4)

               Če član Sveta ECB ne more elektronsko predložiti glasu ali pripomb, lahko izrecno pooblasti drugo osebo za podpis glasu ali vsebinskih pripomb. Tak podpis pooblaščene osebe potrjuje zgolj to, da gre za glas ali pripombe, ki jih osebno poda zadevni član Sveta ECB.

               (5)

               Sklep ECB/2004/2 (2) bi bilo treba spremeniti, da bi bil upoštevan ta razvoj –

         SPREJEL NASLEDNJI SKLEP:
   Člen 1
   Spremembe Poslovnika Evropske centralne banke
   Sklep ECB/2004/2 se spremeni:

               1.

               Člen 4.7 se nadomesti z naslednjim:
               „Če ni v členu 4.8 posebej določeno drugače, se lahko odločitve sprejmejo tudi po pisnem postopku, razen če temu nasprotujejo vsaj trije člani Sveta ECB. Pri pisnem postopku je treba zagotoviti: (i) običajno najmanj pet delovnih dni za preučitev s strani vsakega člana Sveta ECB, (ii) izrecno ali konkludentno osebno odobritev vsakega člana Sveta ECB (ali njegovega namestnika v skladu s členom 4.4) in (iii) zapis vsake take odločitve v zapisniku naslednje seje Sveta ECB. Odločitve, ki se sprejmejo po pisnem postopku, potrdijo člani Sveta ECB, ki imajo glasovalno pravico v času potrjevanja.“

               2.

               Členu 4 se dodata naslednja odstavka:

                           „4.8

                           Na področju uporabe členov 13g do 13i se lahko odločitve sprejmejo tudi po pisnem postopku, razen če temu nasprotuje vsaj pet članov Sveta ECB. Pisni postopek zahteva največ pet oziroma, v primeru iz člena 13h, največ dva delovna dneva za preučitev s strani vsakega člana Sveta ECB.

                           4.9

                           Član Sveta ECB (ali njegov namestnik v skladu s členom 4.4) lahko za vsak pisni postopek izrecno pooblasti drugo osebo za podpis njegovega glasu ali vsebinske pripombe, kot ju je osebno odobril.“

         Člen 2
   Začetek veljavnosti
   Ta sklep začne veljati na dan sprejetja.

      V Frankfurtu na Majni, 12. februarja 2015

            Predsednik ECB

         Mario DRAGHI

      (1)  Uredba Sveta (EU) št. 1024/2013 z dne 15. oktobra 2013 o prenosu posebnih nalog, ki se nanašajo na politike bonitetnega nadzora kreditnih institucij, na Evropsko centralno banko (UL L 287, 29.10.2013, str. 63).

      (2)  Sklep ECB/2004/2 z dne 19. februarja 2004 o sprejetju Poslovnika Evropske centralne banke (UL L 80, 18.3.2004, str. 33).


title: 2012/657/EU: Sklep Sveta z dne 22. oktobra 2012 o imenovanju avstrijskega člana in avstrijskega nadomestnega člana Odbora regij

text:
               24.10.2012

               SL

               Uradni list Evropske unije

               L 294/8

         SKLEP SVETA
   z dne 22. oktobra 2012
   o imenovanju avstrijskega člana in avstrijskega nadomestnega člana Odbora regij
   (2012/657/EU)
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 305 Pogodbe,
   ob upoštevanju predloga avstrijske vlade,
   ob upoštevanju naslednjega:

               (1)

               Svet je 22. decembra 2009 in 18. januarja 2010 sprejel sklepa 2009/1014/EU (1) in 2010/29/EU (2) o imenovanju članov in nadomestnih članov Odbora regij za obdobje od 26. januarja 2010 do 25. januarja 2015.

               (2)

               Zaradi izteka mandata Markusa LINHARTA se je sprostilo mesto člana Odbora regij.

               (3)

               Zaradi imenovanja Hannesa WENINGERJA za člana Odbora regij se bo sprostilo mesto nadomestnega člana –

         SPREJEL NASLEDNJI SKLEP:
   Člen 1
   Za preostanek mandata, ki se izteče 25. januarja 2015, se v Odbor regij imenujeta:

               (a)

               za člana:

                           —

                           Hannes WENINGER, Geschäftsführender Gemeinderat und Abgeordneter zum Nationalrat

                     in

               (b)

               za nadomestnega člana:

                           —

                           Markus LINHART, Bürgermeister.

         Člen 2
   Ta sklep začne veljati na dan sprejetja.

      V Luxembourgu, 22. oktobra 2012

            Za Svet

            Predsednik

         S. ALETRARIS

      (1)  UL L 348, 29.12.2009, str. 22.

      (2)  UL L 12, 19.1.2010, str. 11.


title: 2012/553/EU, Euratom: Sklep Evropskega parlamenta z dne 10. maja 2012 o zaključku poslovnih knjig glede izvrševanja splošnega proračuna Evropske unije za proračunsko leto 2010, oddelek III – Komisija

text:
               17.10.2012

               SL

               Uradni list Evropske unije

               L 286/98

         SKLEP EVROPSKEGA PARLAMENTA
   z dne 10. maja 2012
   o zaključku poslovnih knjig glede izvrševanja splošnega proračuna Evropske unije za proračunsko leto 2010, oddelek III – Komisija
   (2012/553/EU, Euratom)
   EVROPSKI PARLAMENT,

               —

               ob upoštevanju splošnega proračuna Evropske unije za proračunsko leto 2010 (1),

               —

               ob upoštevanju zaključnega računa Evropske unije za proračunsko leto 2010 (COM(2011) 473 – C7-0256/2011) (2),

               —

               ob upoštevanju letnega poročila Komisije o nadaljnjem ukrepanju na podlagi sklepov o razrešnici za leto 2009 (COM(2011) 736) in dokumentov služb Komisije, ki sta priložena temu poročilu (SEC(2011) 1350 in SEC(2011) 1351),

               —

               ob upoštevanju sporočila Komisije z dne 1. junija 2011 z naslovom „Zbirno poročilo o dosežkih Komisije pri upravljanju v letu 2010“ (COM(2011) 323),

               —

               ob upoštevanju letnega poročila Komisije organu, ki da razrešnico, o notranjih revizijah, opravljenih leta 2010 (COM(2011) 643), in delovnega dokumenta služb Komisije, ki je priložen temu poročilu (SEC(2011) 1189),

               —

               ob upoštevanju letnega poročila glede izvrševanja proračuna za proračunsko leto 2010 z odgovori institucij in posebnih poročil Računskega sodišča (3),

               —

               ob upoštevanju izjave o zanesljivosti (4) poslovnih knjig ter zakonitosti in pravilnosti poslovnih dogodkov, ki jo je Računsko sodišče predložilo za proračunsko leto 2010 v skladu s členom 287 Pogodbe o delovanju Evropske unije,

               —

               ob upoštevanju priporočila Sveta z dne 21. februarja 2012 o podelitvi razrešnice Komisiji glede izvrševanja splošnega proračuna Evropske unije za proračunsko leto 2010 (06081/1/2012 – C7-0053/2012) in ob upoštevanju dejstva, da Združeno kraljestvo, Nizozemska in Švedska prvič niso priporočili podelitve razrešnice,

               —

               ob upoštevanju priporočila Sveta z dne 21. februarja 2012 o podelitvi razrešnice izvajalskim agencijam glede izvrševanja proračuna za proračunsko leto 2010 (06084/2012 – C7-0052/2012),

               —

               ob upoštevanju členov 317, 318 in 319 Pogodbe o delovanju Evropske unije ter člena 106a Pogodbe Euratom,

               —

               ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (5), zlasti členov 55, 145, 146 in 147 Uredbe,

               —

               ob upoštevanju Uredbe Sveta (ES) št. 58/2003 z dne 19. decembra 2002 o statutu izvajalskih agencij, pooblaščenih za izvajanje nekaterih nalog pri upravljanju programov Skupnosti (6), in zlasti člena 14(2) in (3) Uredbe,

               —

               ob upoštevanju člena 76 in Priloge VI Poslovnika,

               —

               ob upoštevanju poročila Odbora za proračunski nadzor in mnenj drugih zadevnih odborov (A7-0098/2012),

               A.

               ker Komisija v skladu s členom 318 Pogodbe o delovanju Evropske unije predloži račune v zvezi z izvrševanjem proračuna in pripravi izkaz stanja sredstev in obveznosti Unije,

               1.

               odobri zaključek poslovnih knjig glede izvrševanja splošnega proračuna Evropske unije za proračunsko leto 2010;

               2.

               navaja svoje pripombe v resoluciji, ki je sestavni del sklepov o razrešnici glede izvrševanja splošnega proračuna Evropske unije za proračunsko leto 2010, oddelek III – Komisija in izvajalske agencije, in v resoluciji z dne 10. maja 2012 o posebnih poročilih Evropskega računskega sodišča v okviru razrešnice Komisiji za leto 2010 (7);

               3.

               naroči svojemu predsedniku, naj ta sklep posreduje Svetu, Komisiji, Sodišču Evropske unije, Računskemu sodišču in Evropski investicijski banki ter poskrbi za objavo v Uradnem listu Evropske unije (serija L).

            Predsednik

         Martin SCHULZ

            Generalni sekretar

         Klaus WELLE

      (1)  UL L 64, 12.3.2010.

      (2)  UL C 332, 14.11.2011, str. 1.

      (3)  UL C 326, 10.11.2011, str. 1.

      (4)  UL C 332, 14.11.2011, str. 134.

      (5)  UL L 248, 16.9.2002, str. 1.

      (6)  UL L 11, 16.1.2003, str. 1.

      (7)  Sprejeta besedila, P7_TA(2012)0154 (glej stran 68 tega Uradnega lista).


title: 2008/79/ES,Euratom: Sklep Sveta z dne 20. decembra 2007 o spremembi Protokola o statutu Sodišča

text:
               29.1.2008

               SL

               Uradni list Evropske unije

               L 24/42

      SKLEP SVETA

   z dne 20. decembra 2007
   o spremembi Protokola o statutu Sodišča
   (2008/79/ES, Euratom)
   SVET EVROPSKE UNIJE JE –
   ob upoštevanju Pogodbe o ustanovitvi Evropske skupnosti in zlasti drugega pododstavka člena 245 Pogodbe,
   ob upoštevanju Pogodbe o ustanovitvi Evropske skupnosti za atomsko energijo in zlasti drugega pododstavka člena 160 Pogodbe,
   ob upoštevanju pobude Sodišča z dne 11. julija 2007,
   ob upoštevanju mnenja Komisije z dne 20. novembra 2007,
   ob upoštevanju mnenja Evropskega parlamenta z dne 29. novembra 2007,
   ob upoštevanju naslednjega:
   Predvideti bi bilo treba možnost odstopanja od nekaterih določb Protokola o statutu Sodišča v okviru postopka uvedbe nujnega postopka za obravnavanje predlogov za sprejetje predhodnih odločb, ki se nanašajo na območje svobode, varnosti in pravice; v določbi, ki dovoljuje ta odstopanja, pa bi bilo treba zaradi urejenosti navesti tudi sklicevanje na hitri postopek, ki ga določa Poslovnik Sodišča –
   SKLENIL:
   Člen 1
   V Protokolu o statutu Sodišča se za členom 23 vstavi nov člen:

      „Člen 23a
      S Poslovnikom se lahko predvidi hitri postopek, za obravnavanje predlogov za sprejetje predhodnih odločb, ki se nanašajo na območje svobode, varnosti in pravice, pa nujni postopek.
      Pri teh postopkih se lahko za predložitev vlog ali pisnih stališč predvidi rok, ki je krajši od roka, določenega v členu 23, z odstopanjem od četrte alinee člena 20 pa se lahko predvidi tudi, da ni sklepnih predlogov generalnega pravobranilca.
      V nujnem postopku se lahko poleg tega predvidi tudi omejitev strank in drugih udeležencev iz člena 23 Statuta, ki lahko predložijo vloge ali pisna stališča, in da se v izjemno nujnih primerih pisni postopek ne opravi.“

   Člen 2
   Ta sklep začne veljati prvi dan drugega meseca po objavi v Uradnem listu Evropske unije.

      V Bruslju, 20. decembra 2007

            Za Svet

            Predsednik

         F. NUNES CORREIA


title: 2010/1/: Sklep Komisije z dne 23. decembra 2009 o obnovitvi mandata Evropske skupine za etiko v znanosti in novih tehnologijah

text:
               5.1.2010

               SL

               Uradni list Evropske unije

               L 1/8

         SKLEP KOMISIJE
   z dne 23. decembra 2009
   o obnovitvi mandata Evropske skupine za etiko v znanosti in novih tehnologijah
   (2010/1/EU)
   KOMISIJA EVROPSKIH SKUPNOSTI JE –
   ob upoštevanju Pogodbe o Evropski uniji in Pogodbe o delovanju Evropske unije,
   ob upoštevanju naslednjega:

               (1)

               Novembra 1991 je Evropska komisija z ustanovitvijo skupine svetovalcev za etična vprašanja biotehnologije (GAEIB) sklenila vključiti etiko v proces odločanja na področju politike raziskovanja in tehnološkega razvoja Skupnosti.

               (2)

               Komisija je 16. decembra 1997 sklenila zamenjati GAEIB z Evropsko skupino za etiko v znanosti in novih tehnologijah (EGE) in razširiti mandat skupine na vsa področja uporabe znanosti in tehnologije.

               (3)

               Mandat skupine EGE je bil z nekoliko spremenjenimi pristojnostmi s Sklepom Komisije z dne 26. marca 2001 obnovljen za obdobje štirih let (C(2001) 691).

               (4)

               Trenutni mandat skupine EGE je bil sprejet 11. maja 2005 s Sklepom Komisije 2005/383/ES (1) in podaljšan s Sklepom Komisije 2009/757/ES (2).

               (5)

               Mandat skupine bi bilo sedaj primerno obnoviti za obdobje petih let in tako imenovati nove člane, vendar pa ta sklep ne vpliva na možnost, da nova Komisija preuči vsebino mandata.

               (6)

               Naslednji sklep tako nadomesti Sklep 2009/757/ES –

         SPREJELA NASLEDNJI SKLEP:
   Člen 1
   Komisija je sklenila podaljšati mandat Evropske skupine za etiko v znanosti in novih tehnologijah (EGE) za obdobje petih let.
   Člen 2
   Naloge
   Naloga skupine EGE je svetovati Komisiji o etičnih vprašanjih v zvezi z znanostmi in novimi tehnologijami, bodisi na zahtevo Komisije ali na lastno pobudo. Parlament in Svet lahko usmerita pozornost Komisije na vprašanja, za katera menita, da so etično bolj pomembna. Kadar želi Komisija mnenje skupine EGE, določi rok za oddajo tega mnenja.
   Člen 3
   Sestava – Imenovanje
   1.   Člane skupine EGE imenuje predsednik Komisije.
   2.   Veljajo naslednja pravila:

               —

               Člani so imenovani „ad personam“. V tem smislu svetujejo Komisiji neodvisno od zunanjih vplivov. Skupina EGE je neodvisno, pluralistično in multidisciplinarno telo.

               —

               Skupina EGE ima največ 15 članov.

               —

               Vsak član skupine EGE je imenovan za obdobje petih let. Imenovanje se lahko podaljša za največ dva mandata.

               —

               Izbor članov skupine EGE se izvrši na podlagi javnega razpisa za zbiranje ponudb. Dodatne vloge, predložene kako drugače, bodo prav tako upoštevane v izbirnem postopku.

               —

               Komisija objavi seznam članov skupine EGE v Uradnem listu Evropske unije.

               —

               Primerni kandidati, ki ne bodo imenovani za člane, se uvrstijo na rezervni seznam.

               —

               Predsednik lahko prvotnega člana, ki ni več sposoben učinkovito sodelovati pri delu skupine, ali prvotnega člana, ki odstopi, nadomesti za preostanek mandata z drugim članom z rezervnega seznama.

         Člen 4
   Način dela
   1.   Člani skupine EGE med sabo izvolijo predsednika in podpredsednika za čas trajanja mandata.
   2.   Predsednik Komisije potrdi delovni program EGE, vključno s pregledi izpolnjevanja etičnih meril, ki jih predlaga skupina EGE na lastno pobudo. Urad evropskih strateških svetovalcev (BEPA) Komisije, ki tesno sodeluje s predsednikom skupine EGE, je odgovoren za organizacijo dela skupine EGE in njenega sekretariata.
   3.   Zasedanja skupine EGE so zaupna. Izven teh zasedanj se lahko skupina EGE o svojem delu posvetuje z zadevnimi oddelki Komisije in po potrebi povabi k izmenjavi mnenj predstavnike nevladnih organizacij ali reprezentativne organizacije. Dnevni red zasedanj skupine EGE se razdeli pristojnim službam Komisije.
   4.   Skupina EGE zaseda običajno na sedežu Komisije skladno s pogoji in načini ter časovnim načrtom, kot določi Komisija. Skupina EGE se v 12 mesečnem obdobju sestane najmanj šestkrat, kar pomeni približno 12 delovnih dni na leto. Od članov se pričakuje, da se udeležijo najmanj štirih zasedanj v letu.
   5.   Za pripravo mnenja lahko skupina EGE v okviru razpoložljivih sredstev za to dejavnost:

               —

               povabi strokovnjake s posebnimi strokovnimi pristojnostmi, da vodijo in informirajo skupino, če se to zdi uporabno in/ali potrebno,

               —

               izvede študijo z namenom zbrati vse potrebne znanstvene in tehnične podatke,

               —

               sestavi delovno skupino, ki se bo ukvarjala s posebnimi vprašanji,

               —

               organizira javno okroglo mizo za pospeševanje dialoga in zagotavljanje preglednosti za vsako izdelano mnenje,

               —

               vzpostavi tesne stike z oddelki Komisije, ki obravnavajo teme, s katerimi se ukvarja skupina,

               —

               vzpostavi tesnejše stike s predstavniki različnih etičnih teles v Evropski uniji in državah prosilkah.

         6.   Vsako mnenje se objavi takoj po sprejetju. Kadar mnenje ni sprejeto soglasno, se dodajo tudi nasprotna stališča. V primeru operativne zahteve za hitro svetovanje o določeni temi, se izdelajo kratke izjave, ki jim po potrebi sledi podrobna analiza, pri čemer je – kot pri vsakem mnenju – potrebna preglednost zagotovljena. Mnenja skupine EGE se vedno nanašajo na stanje tehnologije v času, ko je bilo mnenje izdano. Skupina EGE se lahko odloči posodobiti mnenje, če se ji zdi to potrebno.
   7.   Skupina EGE sprejme svoj poslovnik.
   8.   Pred iztekom mandata izdela EGE pod vodstvom predsednika poročilo o dejavnostih, ki se objavi.
   Člen 5
   Stroški zasedanj
   Potne stroške in nadomestila za zasedanja skupine EGE krije Komisija v skladu s svojimi predpisi.
   Člen 6
   Začetek veljavnosti
   Ta sklep bo objavljen v Uradnem listu Evropske unije in začne veljati na dan imenovanja novih članov skupine EGE. Nadomestil bo Sklep 2009/757/ES.

      V Bruslju, 23. decembra 2009

            Za Komisijo

            Predsednik

         José Manuel BARROSO

      (1)  UL L 127, 20.5.2005, str. 17.

      (2)  UL L 270, 15.10.2009, str. 18.


title: 2011/11/EU: Sklep Evropske centralne banke z dne 27. decembra 2010 o posredovanju zaupnih podatkov na podlagi skupnega okvira za poslovne registre v statistične namene (ECB/2010/33)

text:
               11.1.2011

               SL

               Uradni list Evropske unije

               L 6/37

         SKLEP EVROPSKE CENTRALNE BANKE
   z dne 27. decembra 2010
   o posredovanju zaupnih podatkov na podlagi skupnega okvira za poslovne registre v statistične namene
   (ECB/2010/33)
   (2011/11/EU)
   SVET EVROPSKE CENTRALNE BANKE JE –
   ob upoštevanju Statuta Evropskega sistema centralnih bank in Evropske centralne banke (v nadaljnjem besedilu: Statut ESCB) ter zlasti člena 5 Statuta ESCB,
   ob upoštevanju Uredbe (ES) št. 177/2008 Evropskega parlamenta in Sveta z dne 20. februarja 2008 o vzpostavitvi skupnega okvira za poslovne registre v statistične namene in o razveljavitvi Uredbe Sveta (EGS) št. 2186/93 (1) ter zlasti člena 12 Uredbe,
   ob upoštevanju Uredbe Komisije (ES) št. 192/2009 z dne 11. marca 2009 o izvedbi Uredbe (ES) št. 177/2008 Evropskega parlamenta in Sveta o vzpostavitvi skupnega okvira za poslovne registre v statistične namene glede izmenjave zaupnih podatkov med Komisijo (Eurostat) in državami članicami (2),
   ob upoštevanju Uredbe Komisije (EU) št. 1097/2010 z dne 26. novembra 2010 o izvedbi Uredbe (ES) št. 177/2008 Evropskega parlamenta in Sveta o vzpostavitvi skupnega okvira za poslovne registre v statistične namene glede izmenjave zaupnih podatkov med Komisijo (Eurostat) in centralnimi bankami (3),
   ob upoštevanju Uredbe Sveta (ES) št. 2533/98 z dne 23. novembra 1998 o zbiranju statističnih informacij s strani Evropske centralne banke (4) ter zlasti člena 8a(2), (3), (5) in člena 8b Uredbe,
   ob upoštevanju sodelovanja Razširjenega sveta v skladu s prvo alineo člena 46.2 Statuta ESCB,
   ob upoštevanju naslednjega:

               (1)

               Uredba (ES) št. 177/2008 vzpostavlja novi skupni okvir za poslovne registre podatkov o večnacionalnih skupinah podjetij izključno v statistične namene, da bi se razvoj poslovnih registrov vzdrževal v usklajenem okviru.

               (2)

               Izmenjava zaupnih podatkov med Komisijo in nacionalnimi centralnimi bankami držav članic, katerih valuta je euro (v nadaljnjem besedilu: NCB), ter med Komisijo in Evropsko centralno banko (ECB) naj bi prispevala k zagotovitvi kakovosti informacij o večnacionalnih skupinah podjetij v Uniji.

               (3)

               Z namenom določitve oblike, ukrepov za varnost in zaupnost ter postopkov v zvezi s podatki, ki jih Komisija posreduje NCB in ECB, je Komisija sprejela Uredbo (EU) št. 1097/2010 o izvedbi Uredbe (ES) št. 177/2008.

               (4)

               Zaradi ločenih struktur upravljanja v Evropskem sistemu centralnih bank in v Evropskem statističnem sistemu (ESS) je treba opredeliti obliko, ukrepe za varnost in zaupnost ter postopke v zvezi s podatki, ki jih ECB in NCB prejmejo od Komisije, in podatki, ki jih NCB posredujejo nacionalnim statističnim uradom in drugim nacionalnim organom, ki sodelujejo v ESS, kot je opredeljeno v Uredbi (ES) št. 223/2009 Evropskega parlamenta in Sveta z dne 11. marca 2009 o evropski statistiki ter razveljavitvi Uredbe (ES, Euratom) št. 1101/2008 Evropskega parlamenta in Sveta o prenosu zaupnih podatkov na Statistični urad Evropskih skupnosti, Uredbe Sveta (ES) št. 322/97 o statističnih podatkih Skupnosti in Sklepa Sveta 89/382/EGS, Euratom, o ustanovitvi Odbora za statistične programe Evropskih skupnosti (5).

               (5)

               Uporaba določb tega sklepa se lahko razširi na centralne banke držav članic, katerih valuta ni euro, in sicer s sporazumom med temi centralnimi bankami in ECB –

         SPREJEL NASLEDNJI SKLEP:
   Člen 1
   Področje uporabe
   1.   NCB uporabijo tabelo iz dela B Priloge k Uredbi (EU) št. 1097/2010, kadar nacionalnemu statističnemu uradu in drugim nacionalnim organom, ki sodelujejo v ESS v njihovi državi članici (v nadaljnjem besedilu: član ESS), posredujejo značilnosti v zvezi z večnacionalnimi skupinami podjetij in njihovimi sestavnimi enotami, ob upoštevanju režima zaupnosti, določenega v Uredbi (ES) št. 2533/98.
   2.   Kadar NCB posredujejo te značilnosti članu ESS v njihovi državi članici v ocenjevanje, popravek, dopolnitev in vključitev med podatke, ki jih član ESS posreduje Komisiji (Eurostatu) v skladu s členom 11 Uredbe (ES) št. 177/2008, morajo upoštevati člen 3 tega sklepa.
   Člen 2
   Oblika in postopki posredovanja
   1.   Za posredovanje podatkov od NCB do članov ESS se uporablja oblika, določena v Prilogi.
   2.   Pri posredovanju podatkov od NCB do članov ESS se podatki in metapodatki posredujejo v skladu s standardi ESS in s strukturo, opredeljeno v najnovejši različici Eurostatovega priročnika o priporočilih za poslovne registre, ki je na voljo pri Komisiji (Eurostatu).
   3.   Pri posredovanju podatkov od NCB do članov ESS morajo NCB uporabljati enake dogovore o poimenovanjih, strukture in opredelitve polj, kot so navedeni v Uredbi (ES) št. 192/2009.
   4.   Podatki in metapodatki, ki se posredujejo v skladu s tem sklepom, se izmenjajo v elektronski obliki.
   5.   Podatki in metapodatki, ki se posredujejo v skladu s tem sklepom, se morajo posredovati po varni poti, ki se uporablja za posredovanje zaupnih podatkov, ali s pomočjo zavarovanega oddaljenega dostopa.
   Člen 3
   Ukrepi za varnost in zaupnost
   1.   ECB in NCB shranijo podatke, ki jih prejmejo od Komisije (Eurostata) v skladu z Uredbo (ES) št. 177/2008 in Uredbo (EU) št. 1097/2010 ter so označeni kot zaupni, na varovanem območju z omejenim in nadzorovanim dostopom.
   2.   Podatki, ki jih ECB in NCB prejmejo od Komisije (Eurostata), se lahko uporabijo izključno v statistične namene.
   3.   ECB in NCB zagotovijo, da so informacije o sprejetih ukrepih za varnost vključene v letno poročilo o zaupnosti ali da so Komisija (Eurostat) in ustrezni nacionalni organi o njih obveščeni na drug način.
   Člen 4
   Končna določba
   Ta sklep začne veljati 1. januarja 2011.

      V Frankfurtu na Majni, 27. decembra 2010

            Predsednik ECB

         Jean-Claude TRICHET

      (1)  UL L 61, 5.3.2008, str. 6.

      (2)  UL L 67, 12.3.2009, str. 14.

      (3)  UL L 312, 27.11.2010, str. 1.

      (4)  UL L 318, 27.11.1998, str. 8.

      (5)  UL L 87, 31.3.2009, str. 164.

      PRILOGA

         STRUKTURA IN OBLIKA ZA POSREDOVANJE PODATKOV

      Naslednji podatkovni nizi, ki vsebujejo zaupne informacije, so vključeni v postopek zagotavljanja kakovosti podatkov v registru Unije za večnacionalne skupine podjetij in njihove sestavne enote (v nadaljnjem besedilu: register EuroGroups):

                  —

                  podatkovni niz z rezultati povezovanja,

                  —

                  podatkovni nizi z informacijami o pravnih enotah,

                  —

                  podatkovni nizi z informacijami o nadzoru in lastništvu enot,

                  —

                  podatkovni nizi z informacijami o podjetjih,

                  —

                  podatkovni nizi z informacijami o globalnih skupinah podjetij,

                  —

                  podatkovni nizi z informacijami o okrnjenih skupinah podjetij.

            Podatkovni niz z rezultati o okrnjenih in globalnih skupinah podjetij se generira na koncu vsakega cikla zagotavljanja kakovosti podakov v registru EuroGroups.
      Oblika za podatkovne nize je določena v delu A Priloge k Uredbi (ES) št. 192/2009.
      Za izboljšanje kakovosti informacij o večnacionalnih skupinah podjetij v Uniji NCB posredujejo podatkovne nize s popravljenimi in dopolnjenimi informacijami, vključno z oznakami zaupnosti, članu ESS njihove države članice. V skladu z delom A Priloge k Uredbi (EU) št. 1097/2010 ustrezni nacionalni organ oceni popravke, dopolnitve in oznake zaupnosti, ki jih je prejel od NCB, in jih po potrebi vključi med podatke, ki jih posreduje Komisiji (Eurostatu) v skladu s členom 11 Uredbe (ES) št. 177/2008.


               12.2.2016

               SL

               Uradni list Evropske unije

               C 55/131

         P7_TA(2013)0195
   Zahteva za zaščito imunitete Gabrieleja Albertinija
   Sklep Evropskega parlamenta z dne 21. maja 2013 o zahtevi za zaščito imunitete in privilegijev Gabrieleja Albertinija (2012/2240(IMM))
   (2016/C 055/23)

      Evropski parlament,

               —

               ob upoštevanju zahteve Gabrieleja Albertinija z dne 19. julija 2012, razglašene na plenarnem zasedanju 10. septembra 2012, za zaščito imunitete v okviru postopka, ki proti njemu teče pred sodiščem v Milanu v Italiji,

               —

               po zagovoru Gabrieleja Albertinija v skladu s členom 7(3) Poslovnika,

               —

               ob upoštevanju člena 68 ustave Republike Italije, kakor je bil spremenjen z ustavnim zakonom št. 3 z dne 29. oktobra 1993,

               —

               ob upoštevanju člena 8 Protokola št. 7 o privilegijih in imunitetah Evropske unije ter člena 6(2) Akta o volitvah poslancev Evropskega parlamenta s splošnimi neposrednimi volitvami z dne 20. septembra 1976,

               —

               ob upoštevanju sodb Sodišča Evropske unije z dne 12. maja 1964, 10. julija 1986, 15. in 21. oktobra 2008, 19. marca 2010 in 6. septembra 2011 (1),

               —

               ob upoštevanju člena 6(3) in člena 7 Poslovnika,

               —

               ob upoštevanju poročila Odbora za pravne zadeve (A7-0149/2013),

               A.

               ker je poslanec Evropskega parlamenta Gabriele Albertini zahteval, da se zaščiti njegova poslanska imuniteta v zvezi s postopkom pred italijanskim sodiščem;

               B.

               ker je zahteva Gabrieleja Albertinija povezana s sodnim pozivom, ki je bil zoper njega vložen pri sodišču v Milanu v imenu Alfreda Robleda v zvezi s trditvami, ki jih je Gabriele Albertini navedel najprej v intervjuju, objavljenem v italijanskem časopisu Il Sole 24 Ore26. oktobra 2011, in nato v intervjuju, objavljenem v italijanskem časopisu Corriere della Sera19. februarja 2012;

               C.

               ker je v sodnem pozivu navedeno, da trditve iz teh intervjujev predstavljajo obrekovanje, to pa vodi do zahteve za odškodnino;

               D.

               ker izjave v obeh intervjujih zadevajo sojenje o izvedenih finančnih instrumentih (finančnih derivatih), pri katerem gre za preiskavo o dejstvih, ki segajo v leto 2005 ter vključujejo milansko občino in so povezana s funkcijo župana tega mesta, ki jo je takrat opravljal Gabriele Albertini;

               E.

               ker sta bila oba intervjuja opravljena v času, ko je bil Gabriele Albertini poslanec Evropskega parlamenta, saj je bil izvoljen v Evropski parlament na volitvah leta 2004 in leta 2009;

               F.

               ker se v skladu s členom 8 Protokola o privilegijih in imunitetah Evropske unije zoper poslanca Evropskega parlamenta ne sme začeti preiskava, ne sme biti priprt niti se zoper njega ne sme začeti sodni postopek zaradi mnenja ali glasu, ki ga je izrekel pri opravljanju svojih dolžnosti;

               G.

               ker v skladu z ustaljeno prakso Parlamenta dejstvo, da so sodni postopki civilnopravne ali upravnopravne narave ali da vsebujejo vidike, ki sodijo v civilno ali upravno pravo, samo po sebi ni ovira za veljavnost imunitete iz tega člena;

               H.

               ker dejstva v tej zadevi, kot so prikazana v sodnem pozivu in v ustnem pojasnilu Gabrieleja Albertinija Odboru za pravne zadeve, nakazujejo, da trditve Gabrieleja Albertinija nimajo neposredne in očitne povezave z njegovim opravljanjem nalog poslanca Evropskega parlamenta;

               I.

               ker Gabriele Albertini s tem, ko je pristal na omenjena intervjuja na temo sojenja o izvedenih finančnih instrumentih, potemtakem ni opravljal svoje dolžnosti poslanca Evropskega parlamenta;

               1.

               se odloči ne zaščititi imunitete in privilegijev Gabrieleja Albertinija;

               2.

               naroči svojemu predsedniku, naj ta sklep in poročilo pristojnega odbora nemudoma posreduje pristojnemu organu Republike Italije in Gabrieleju Albertiniju.

      (1)  Sodba z dne 12. maja 1964 v zadevi Wagner proti Fohrmann in Krier (101/63, [1964] Recueil, str. 387); sodba z dne 10. julija 1986 v zadevi Wybot proti Faure in drugi (149/85, [1986] Recueil, str. 2391); sodba z dne 15. oktobra 2008 v zadevi Mote proti Parlamentu (T-345/05, [2008] ZOdl., str. II-2849); sodba z dne 21. oktobra 2008 v združenih zadevah Marra proti De Gregorio in Clemente (C-200/07 in C-201/07, [2008] ZOdl., str. I-7929); sodba z dne 19. marca 2010 v zadevi Gollnisch proti Parlamentu (T-42/06, [2010] ZOdl., str. II-1135); sodba z dne 6. septembra 2011 v zadevi Patriciello (C-163/10, [2011] ZOdl., str. I-7565).


title: 2014/556/EU: Sklep Evropskega parlamenta z dne 3. aprila 2014 o razrešnici glede izvrševanja splošnega proračuna Evropske unije za proračunsko leto 2012, oddelek VII – Odbor regij

text:
               5.9.2014

               SL

               Uradni list Evropske unije

               L 266/136

         SKLEP EVROPSKEGA PARLAMENTA
   z dne 3. aprila 2014
   o razrešnici glede izvrševanja splošnega proračuna Evropske unije za proračunsko leto 2012, oddelek VII – Odbor regij
   (2014/556/EU)
   EVROPSKI PARLAMENT,

               —

               ob upoštevanju splošnega proračuna Evropske unije za proračunsko leto 2012 (1),

               —

               ob upoštevanju konsolidiranega letnega zaključnega računa Evropske unije za proračunsko leto 2012 (COM(2013) 570 – C7-0279/2013) (2),

               —

               ob upoštevanju letnega poročila Računskega sodišča o izvrševanju proračuna za proračunsko leto 2012 z odgovori revidiranih institucij (3),

               —

               ob upoštevanju izjave o zanesljivosti (4) računovodskih izkazov ter zakonitosti in pravilnosti z njimi povezanih transakcij, ki jo je za proračunsko leto 2012 v skladu s členom 287 Pogodbe o delovanju Evropske unije pripravilo Računsko sodišče,

               —

               ob upoštevanju člena 314(10) ter členov 317, 318 in 319 Pogodbe o delovanju Evropske unije,

               —

               ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (5), zlasti členov 50, 86, 145, 146 in 147 Uredbe,

               —

               ob upoštevanju Uredbe (EU, Euratom) št. 966/2012 Evropskega parlamenta in Sveta z dne 25. oktobra 2012 o finančnih pravilih, ki se uporabljajo za splošni proračun Unije, in razveljavitvi Uredbe Sveta (ES, Euratom) št. 1605/2002 (6), zlasti členov 164, 165 in 166 Uredbe,

               —

               ob upoštevanju člena 77 in Priloge VI Poslovnika,

               —

               ob upoštevanju poročila Odbora za proračunski nadzor (A7-0226/2014),

               1.

               podeli razrešnico generalnemu sekretarju Odbora regij glede izvrševanja proračuna Odbora regij za proračunsko leto 2012;

               2.

               navaja svoje pripombe v spodnji resoluciji;

               3.

               naroči svojemu predsedniku, naj ta sklep in priloženo resolucijo posreduje Svetu, Komisiji, Sodišču Evropske unije, Računskemu sodišču, Evropskemu varuhu človekovih pravic in Evropskemu nadzorniku za varstvo podatkov ter poskrbi za objavo v Uradnem listu Evropske unije (serija L).

            Predsednik

         Martin SCHULZ

            Generalni sekretar

         Klaus WELLE

      (1)  UL L 56, 29.2.2012.

      (2)  UL C 334, 15.11.2013, str. 1.

      (3)  UL C 331, 14.11.2013, str. 1.

      (4)  UL C 334, 15.11.2013, str. 122.

      (5)  UL L 248, 16.9.2002, str. 1.

      (6)  UL L 298, 26.10.2012, str. 1.


Pomembno pravno obvestilo

|

52007BP0127(01)

1. Sklep Evropskega parlamenta z dne 24. aprila 2007 o razrešnici glede izvrševanja proračuna Evropske agencije za varnost omrežij in informacij za proračunsko leto 2005 (C6-0401/2006 - 2006/2168(DEC))

Uradni list 074 E , 20/03/2008 str. 0267 - 0268

		1.Sklep Evropskega parlamenta z dne 24. aprila 2007 o razrešnici glede izvrševanja proračuna Evropske agencije za varnost omrežij in informacij za proračunsko leto 2005 (C6-0401/2006 — 2006/2168(DEC))Evropski parlament,- ob upoštevanju zaključnega letnega računa Evropske agencije za varnost omrežij in informacij za proračunsko leto 2005 [1],- ob upoštevanju poročila Računskega sodišča o letnem zaključnem računu Evropske agencije za varnost omrežij in informacij za proračunsko leto 2005 z odgovori Agencije [2],- ob upoštevanju Priporočila Sveta z dne 27. februarja 2007 (5711/2007 — C6-0080/2007),- ob upoštevanju Pogodbe ES in zlasti člena 276 Pogodbe,- ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti [3], in zlasti člena 185 Uredbe,- ob upoštevanju Uredbe (ES) št. 460/2004 Evropskega parlamenta in Sveta z dne 10. marca 2004 o ustanovitvi Evropske agencije za varnost omrežij in informacij [4] ter zlasti člena 17 Uredbe,- ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 [5] in zlasti člena 94 Uredbe,- ob upoštevanju člena 71 in Priloge V svojega Poslovnika,- ob upoštevanju poročila Odbora za proračunski nadzor (A6-0102/2007),1. podeli direktorju Evropske agencije za varnost omrežij in informacij razrešnico glede izvrševanja proračuna agencije za proračunsko leto 2005;2. navaja pripombe v priloženi resoluciji;3. naroči svojemu predsedniku, naj ta sklep in priloženo resolucijo posreduje direktorju Evropske agencije za varnost omrežij in informacij, Svetu, Komisiji in Računskemu sodišču ter poskrbi za objavo v Uradnem listu Evropske unije (serija L).[1] UL C 266, 31.10.2006, str. 16.[2] UL C 312, 19.12.2006, str. 1.[3] UL L 248, 16.9.2002, str. 1. Uredba, kakor je bila spremenjena z Uredbo (ES, Euratom) št. 1995/2006 (UL L 390, 30.12.2006, str. 1).[4] UL L 77, 13.3.2004, str. 1.[5] UL L 357, 31.12.2002, str. 72.--------------------------------------------------


Pomembno pravno obvestilo

|

52007BP0116(02)

2. Sklep Evropskega parlamenta z dne 24. aprila 2007 o zaključne računu Evropskega centra za spremljanje drog in odvisnosti za proračunsko leto 2005 (C6-0390/2006 - 2006/2157(DEC))

Uradni list 074 E , 20/03/2008 str. 0203 - 0204

		2.Sklep Evropskega parlamenta z dne 24. aprila 2007 o zaključne računu Evropskega centra za spremljanje drog in odvisnosti za proračunsko leto 2005 (C6-0390/2006 — 2006/2157(DEC))Evropski parlament,- ob upoštevanju zaključnega letnega računa Evropskega centra za spremljanje drog in zasvojenosti z drogami za proračunsko leto 2005 [1],- ob upoštevanju Poročila Računskega sodišča o zaključnem letnem računu Evropskega centra za spremljanje drog in zasvojenosti z drogami za proračunsko leto 2005 z odgovori Centra [2],- ob upoštevanju Priporočila Sveta z dne 27. februarja 2007 (5711/2007 — C6-0080/2007),- ob upoštevanju Pogodbe ES in zlasti člena 276 Pogodbe,- ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti [3], in zlasti člena 185 Uredbe,- ob upoštevanju Uredbe Sveta (EGS) št. 302/93 z dne 8. februarja 1993 o ustanovitvi Evropskega centra za spremljanje drog in zasvojenosti z drogami [4] ter zlasti člena 11a Uredbe,- ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 [5] in zlasti člena 94 Uredbe,- ob upoštevanju člena 71 in Priloge V svojega Poslovnika,- ob upoštevanju poročila Odbora za proračunski nadzor ter mnenja Odbora za državljanske svoboščine, pravosodje in notranje zadeve (A6-0100/2007),1. ugotavlja, da sta zaključna letna računa Evropskega centra za spremljanje drog in zasvojenosti z drogami za proračunski leti 2004 in 2005 naslednja:Vir: Podatki Evropskega centra za spremljanje drog in zasvojenosti. V tej tabeli so povzeti podatki, ki jih je Center za spremljanje navedel v svojih letnih računih.(v 1000 EUR) |Izkaz prihodkov in odhodkov za proračunski leti 2004 in 2005: || 2005 | 2004 |PrihodkiSubvencije Komisije | 12000 | 11730 |Subvencije Norveške | 516 | 514 |Namenski prejemki | 190 | 211 |Razni prihodki | 93 | 33 |Skupaj prihodki (a) | 12799 | 12488 |Proračunski odhodki za proračunsko letoZaposleni - naslov I proračuna— Plačila | 5762 | 5832 |— Prenesena sredstva | 154 | 122 |Uprava - naslov II proračuna— Plačila | 1094 | 1088 |— Prenesena sredstva | 650 | 356 |Poslovanje - naslov III proračuna (razen namenskih prejemkov)— Plačila na podlagi odobritev plačil za proračunsko leto | 4159 | 2342 |— Prenesena sredstva | | 1260 |Namenski prejemki (Phare in tretje države) | 101 | 201 |Skupaj odhodki (b) | 11920 | 11200 |Izid proračunskega leta (a - b) | 879 | 1288 |Preneseni saldo iz preteklega proračunskega leta | 1508 | 295 |Prenesena in zapadla sredstva | 1239 | 245 |Zneski, namenjeni ponovni uporabi, iz preteklega proračunskega leta, ki niso bili uporabljeni | -58 | 15 |Povračila Komisiji | -1508 | -3 |Povračila Norveški | -128 | 81 |Tečajne razlike | 1 | -1 |Saldo proračunskega leta (nepovratna sredstva ES + prispevek Norveške) | 1933 | 1920 |Nepovratna sredstva Norveška 2005 | -516 | |Saldo proračunskega leta - samo nepovratna sredstva ES | 1417 | |2. odobri zaključni račun Evropskega centra za spremljanje drog in zasvojenosti z drogami za proračunsko leto 2005;3. naroči svojemu predsedniku, naj ta sklep posreduje direktorju Evropskega centra za spremljanje drog in zasvojenosti z drogami, Svetu, Komisiji in Računskemu sodišču ter poskrbi za objavo v Uradnem listu Evropskih skupnosti (serija L).[1] UL C 266, 31.10.2006, str. 43.[2] UL C 312, 19.12.2006, str. 86.[3] UL L 248, 16.9.2002, str. 1. Uredba, kakor je bila spremenjena z uredbo (ES, Euratom) št. 1995/2006 (UL L 390, 30.12.2006, str. 1).[4] UL L 36, 12.2.1993, str. 1. Uredba, kakor je bila nazadnje spremenjena z uredbo (ES) št. 1651/2003 (UL L 245, 29.9.2003, str. 30).[5] UL L 357, 31.12.2002, str. 72.--------------------------------------------------


title: Sklep Sveta z dne 18. julija 1994 o sklenitvi Sporazuma o sodelovanju med Evropsko skupnostjo in Republiko Indijo glede partnerstva in razvoja

text:
Pomembno pravno obvestilo

|

31994D0578

Uradni list L 223 , 27/08/1994 str. 0023 - 0023 finska posebna izdaja: poglavje 11 zvezek 32 str. 0161  švedska posebna izdaja: poglavje 11 zvezek 32 str. 0161

		Sklep Svetaz dne 18. julija 1994o sklenitvi Sporazuma o sodelovanju med Evropsko skupnostjo in Republiko Indijo glede partnerstva in razvoja(94/578/ES)SVET EVROPSKE UNIJE JEob upoštevanju Pogodbe o ustanovitvi Evropske skupnosti in zlasti členov 113 in 130y v povezavi s prvim stavkom člena 228(2) in prvim pododstavkom odstavka 3 Pogodbe,ob upoštevanju predloga Komisije [1],ob upoštevanju mnenja Evropskega parlamenta [2],ker bi morala politika Skupnosti v skladu s členom 130 Pogodbe na področju razvojnega sodelovanja pospeševati trajnostni gospodarski in socialni razvoj držav v razvoju, njihovo nemoteno in postopno vključevanje v svetovno gospodarstvo ter boj proti revščini v teh državah;ker bi morala Skupnost za doseganje svojih ciljev na področju zunanjih odnosov odobriti Sporazum iz tega sklepa,SKLENIL:Člen 1V imenu Skupnosti se odobri Sporazum o sodelovanju med Evropsko skupnostjo in Republiko Indijo o partnerstvu in razvoju.Besedilo Sporazuma je priloženo k temu sklepu.Člen 2Predsednik Sveta v imenu Skupnosti poda uradno obvestilo, predvideno v členu 29 Sporazuma [3].Člen 3V Skupni komisiji, predvideni v členu 22 Sporazuma, Skupnost zastopa Komisija, ki ji pomagajo predstavniki držav članic.Člen 4Ta sklep se objavi v Uradnem listu Evropskih skupnosti.V Bruslju, 18. julija 1994Za SvetPredsednikK. Kinkel[1] UL C 103, 14.4.1993, str. 8.[2] UL C 128, 9.5.1994.[3] UL L 223, 27.8.1994, str. 35.--------------------------------------------------


title: Sklep Komisije (EU) 2015/715 z dne 30. aprila 2015 o spremembi Priloge I k Uredbi (ES) št. 715/2009 Evropskega parlamenta in Sveta o pogojih za dostop do prenosnih omrežij zemeljskega plina (Besedilo velja za EGP)

text:
               5.5.2015

               SL

               Uradni list Evropske unije

               L 114/9

         SKLEP KOMISIJE (EU) 2015/715
   z dne 30. aprila 2015
   o spremembi Priloge I k Uredbi (ES) št. 715/2009 Evropskega parlamenta in Sveta o pogojih za dostop do prenosnih omrežij zemeljskega plina
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (ES) št. 715/2009 Evropskega parlamenta in Sveta z dne 13. julija 2009 o pogojih za dostop do prenosnih omrežij zemeljskega plina in razveljavitvi Uredbe (ES) št. 1775/2005 (1) ter zlasti člena 23(2) Uredbe,
   ob upoštevanju naslednjega:

               (1)

               S Sklepom Komisije 2012/490/EU (2) so bili spremenjeni postopki za upravljanje prezasedenosti in zahteve glede preglednosti iz Priloge I k Uredbi (ES) št. 715/2009 zaradi izvajanja harmoniziranih evropskih pravil o upravljanju prezasedenosti.

               (2)

               V postopku izvajanja Sklepa 2012/490/EU so bile odkrite neskladnosti, kar zadeva datum objave poročila Agencije o spremljanju prezasedenosti na povezovalnih točkah in datum objave podatkov operaterjev prenosnih sistemov. Da se za Agencijo zagotovijo podatki, potrebni za njeno nalogo spremljanja in uspešno izvajanje Sklepa 2012/490/EU, je treba spremeniti obdobje, za katero operaterji prenosnih sistemov objavijo informacije, in datum objave poročila Agencije.

               (3)

               Prilogo I k Uredbi (ES) št. 715/2009 bi bilo zato treba ustrezno spremeniti.

               (4)

               Ukrepi iz tega sklepa so v skladu z mnenjem Odbora, ustanovljenega s členom 51 Direktive 2009/73/ES Evropskega parlamenta in Sveta (3) –

         SPREJELA NASLEDNJI SKLEP:
   Člen 1
   Priloga I k Uredbi (ES) št. 715/2009 se spremeni v skladu s Prilogo k temu sklepu.
   Člen 2
   Ta sklep začne veljati dvajseti dan po objavi v Uradnem listu Evropske unije.

      V Bruslju, 30. aprila 2015

            Za Komisijo

            Predsednik

         Jean-Claude JUNCKER

      (1)  UL L 211, 14.8.2009, str. 36.

      (2)  Sklep Komisije z dne 24. avgusta 2012 o spremembi Priloge I k Uredbi (ES) št. 715/2009 Evropskega parlamenta in Sveta o pogojih za dostop do prenosnih omrežij zemeljskega plina (UL L 231, 28.8.2012, str. 16).

      (3)  Direktiva 2009/73/ES Evropskega parlamenta in Sveta z dne 13. julija 2009 o skupnih pravilih notranjega trga z zemeljskim plinom in o razveljavitvi Direktive 2003/55/ES (UL L 211, 14.8.2009, str. 94).

      PRILOGA
      Priloga I k Uredbi (ES) št. 715/2009 se spremeni:

                  1.

                  točka 2.2.1(2) se nadomesti z naslednjim:

                              „2.

                              Od leta 2015 naprej Agencija na podlagi informacij, ki jih objavijo operaterji prenosnih sistemov v skladu z oddelkom 3 te priloge in po potrebi validirajo nacionalni regulativni organi, vsako leto do 1. junija objavi poročilo o spremljanju prezasedenosti na povezovalnih točkah v zvezi s produkti zmogljivosti, prodanimi v preteklem letu, ob upoštevanju, kolikor se le da, trgovanja z zmogljivostmi na sekundarnem trgu in uporabe prekinljive zmogljivosti.“

                        ;

                  2.

                  točka 3.3(2) se nadomesti z naslednjim:

                              „2.

                              Na vseh relevantnih točkah se informacije iz odstavka 3.3(1)(a), (b) in (d) objavijo za obdobje vsaj 24 mesecev vnaprej.“